CELEX: 62014TN0314
Language: et
Date: 2014-04-29 00:00:00
Title: Kohtuasi T-314/14: 29. aprillil 2014 esitatud hagi – Borde ja Carbonium versus komisjon

11.8.2014   
            
            
               ET
            
            
               Euroopa Liidu Teataja
            
            
               C 261/24
            
         29. aprillil 2014 esitatud hagi – Borde ja Carbonium versus komisjon
   (Kohtuasi T-314/14)
   2014/C 261/46
   Kohtumenetluse keel: inglise
   
      Pooled
   
   
      Hagejad: Alexandre Borde (Pariis, Prantsusmaa) ja Carbonium (Pariis) (esindaja: advokaat A. Herzberg)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada 19. ja 20. veebruari 2014. aasta otsused lõpetada hageja nr 1 lähetus seoses GCCA (Global Climate Change Alliance, ülemaailmne kliimamuutuste allianss) ja GCCA Intra-ACP (Aafrika, Kariibi mere ja Vaikse ookeani maad) üldiste hindamisprogrammidega;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Esimene väide, et rikutud on olulisi menetlusnorme, seal hulgas hageja õigust olla ära kuulatud, ning kohustust otsuseid põhjendada.
            
         
               2.
            
            
               Teine väide, et rikutud Euroopa Liidu lepingut, Euroopa Liidu põhiõiguste hartat ning Euroopa inimõiguste ja põhivabaduste kaitse konventsiooni, kostja on rikkunud hagejate õigust õiglasele, võrdväärsele ja erapooletule kohtlemisele ning hagejate õigust oma maine kaitsele.
            
         
               3.
            
            
               Kolmas väide, et vaidlustatud otsustes on kostja ületanud oma pädevust.